CELEX: 32010D0196
Language: bg
Date: 2010-03-16 00:00:00
Title: 2010/196/ЕС, Евратом: Решение на Съвета от 16 март 2010 година относно разпределението на косвено измерените услуги на финансовите посредници (FISIM) за установяването на брутния национален доход (БНД), използван за целите на бюджета на Европейския съюз и собствените му ресурси

7.4.2010   
            
            
               BG
            
            
               Официален вестник на Европейския съюз
            
            
               L 87/31
            
         РЕШЕНИЕ НА СЪВЕТА
   от 16 март 2010 година
   относно разпределението на косвено измерените услуги на финансовите посредници (FISIM) за установяването на брутния национален доход (БНД), използван за целите на бюджета на Европейския съюз и собствените му ресурси
   (2010/196/ЕС, Евратом)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Решение 2007/436/ЕО, Евратом на Съвета от 7 юни 2007 г. относно системата на собствените ресурси на Европейските общности (1), и по-специално член 2, параграф 7, втора алинея от него,
   като взе предвид предложението на Европейската комисия,
   като взе предвид становището на Европейския парламент,
   като има предвид, че:
   
               (1)
            
            
               Член 8, параграф 1 от Регламент (ЕО) № 448/98 на Съвета от 16 февруари 1998 г. за изменение и допълнение на Регламент (ЕО) № 2223/96 за разпределение на косвено измерените услуги на финансовите посредници (FISIM) в рамките на Европейската система от национални и регионални сметки (ESA) (2) предвижда, че решението за разпределение на FISIM с цел установяване на брутния национален продукт, използван за целите на бюджета на Общността и собствените ѝ ресурси, се приема от Съвета. С действие от 1 януари 2002 г. понятието брутен национален продукт бе заменено с понятието брутен национален доход (БНД) съгласно член 2, параграф 7, първа алинея от Решение 2000/597/ЕО, Евратом на Съвета от 29 септември 2000 г. относно системата на собствените ресурси на Европейските общности (3).
            
         
               (2)
            
            
               Член 2, параграф 7, втора алинея от Решение 2007/436/ЕО, Евратом предвижда, че когато измененията в Европейската система от национални и регионални сметки (ESA 95) водят до значителни промени в БНД, както е предоставен от Комисията, Съветът решава дали тези изменения се прилагат за целите на посоченото решение.
            
         
               (3)
            
            
               Уместно е да се използват най-новите статистически понятия за целите на бюджета на Съюза и собствените му ресурси, по-специално що се отнася до установяването на БНД, предоставен от Комисията в приложение на ESA 95. Поради това FISIM следва да бъдат разпределени за установяването на БНД за целите на бюджета на Съюза и собствените му ресурси.
            
         
               (4)
            
            
               До октомври 2008 г. всички 27 държави-членки на ЕС изпратиха данните си, включително информация за разпределението на FISIM съобразно новата методология. Оценката на тези данни показа, че разпределението на FISIM води до значителна промяна по смисъла на член 2, параграф 7, втора алинея от Решение 2007/436/ЕО, Евратом, тъй като увеличава БНД средно с повече от 1 % и предполага, в случай на прилагане на метода, описан в член 3 от посоченото решение, промяна на таваните, установени с член 3.
            
         
               (5)
            
            
               Следователно разпределението на FISIM следва да се прилага за целите на Решение 2007/436/ЕО, Евратом.
            
         
               (6)
            
            
               Счита се за целесъобразно произтичащите от това промени да се прилагат от 2010 финансова година,
            
         ПРИЕ НАСТОЯЩОТО РЕШЕНИЕ:
   Член 1
   Косвено измерените услуги на финансовите посредници (FISIM) се разпределят за установяване на брутния национален доход за целите на бюджета на Съюза и собствените му ресурси.
   Член 2
   Разпределението FISIM съгласно член 1 се прилага за целите на Решение 2007/436/ЕО, Евратом от 1 януари 2010 г.
   Член 3
   Настоящото решение влиза в сила в деня на публикуването му в Официален вестник на Европейския съюз.
   Прилага се от 1 януари 2010 г.
   Член 4
   Настоящото решение се публикува в Официален вестник на Европейския съюз.
   
      Съставено в Брюксел на 16 март 2010 година.
      
         
            За Съвета
         
         
            Председател
         
         E. SALGADO
      
   
   
      (1)  ОВ L 163, 23.6.2007 г., стр. 17.
   
      (2)  ОВ L 58, 27.2.1998 г., стр. 1.
   
      (3)  ОВ L 253, 7.10.2000 г., стр. 42.